CELEX: C2004/262/82
Language: hu
Date: 2004-10-23 00:00:00
Title: T-309/04. sz. ügy: A TV2/DANMARK A/S által az Európai Közösségek Bizottsága ellen 2004. július 28-án benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/43
            
         A TV2/DANMARK A/S által az Európai Közösségek Bizottsága ellen 2004. július 28-án benyújtott kereset
   (T-309/04. sz. ügy)
   (2004/C 262/82)
   Az eljárás nyelve: dán
   A TV2/DANMARK A/S, székhely: Odense (Dánia), képviseli: Olaf Koktvedgaard, 2004. július 28-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg kívül a Bizottság C/2/2003. sz. (ex NN 22/2002) ügyben 2004. május 19-én hozott C(2004)1814 final határozatát, amely Dániának a TV2/Danmark javára tett intézkedéseire vonatkozik, teljes egészében illetve vagylagosan részben;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   A Bizottság a megtámadott határozatban megállapította a TV2/DANMARK-nak 1995. és 2000. közt nyújtott, licencdíjak és bizonyos más intézkedések formájában megnyilvánuló támogatás közös piaccal való összeegyeztethetőségét, 628,2 millió DKK kivételével, amely a Bizottság véleménye szerint tiltott állami támogatásnak minősül, és amelyet a Dán Királyság köteles visszafizettetni a felperessel.
   A felperes keresetének alátámasztásául arra hivatkozik, hogy a megtámadott határozatot lényeges szabályok megsértésével fogadták el, így az EK 87. cikk (1) bekezdése, az EK 86. cikk (2) bekezdése, az EK 295. cikk és a tagállamokban történő közszolgálati műsorszolgáltatás rendszeréről szóló jegyzőkönyv megsértésével. A felperes különösen arra hivatkozik, hogy:
   
               —
            
            
               megsértették a kontradiktórius eljárás elvét azzal, hogy a túlkompenzáció számításába belefoglaltak olyan összegeket, amelyek nem érintik a vizsgálat időpontját, valamint elégtelen annak alapja és indokolása, ahogy a TV2 saját tőkéjének összetételét kiszámították;
            
         
               —
            
            
               a Bizottság vizsgálatát nem akkor folytatta le, amikor a TV2 javára megtörténtek az intézkedések;
            
         
               —
            
            
               a TV2-nek juttatott licencdíj-nyereség és reklámbevételek nem képeznek állami támogatást, mert nem állami forrásokról van szó;
            
         
               —
            
            
               a jutatott források akkor sem minősülnének állami támogatásnak, ha meghaladnák közszolgálati kötelezettségek teljesítésének nettó költségét, mivel ezeket a forrásokat ténylegesen nem használták fel kereskedelmi tevékenységek kereszttámogatására;
            
         
               —
            
            
               a TV2 nem részesült olyan gazdasági előnyből, amelyben a piacgazdaság rendes körülményei közt ne részesült volna, mivel nyeresége nem haladja meg a közszolgálati kötelezettségeinek ellátásából származó ésszerű nyereséget és a TV2 saját tőkéjének összetétele gazdaságilag indokolt volt;
            
         
               —
            
            
               a TV2 saját tőkéjének összetétele nem haladja meg azt, ami közszolgálati kötelezettségeinek teljesítéséhez szükséges;
            
         
               —
            
            
               visszafizetés iránti kérelem nem intézhető a vizsgálat időszaka után alapított TV2/Danmark A/S részvénytársasághoz, mivel nem volt gazdagodás a társaságnál;
            
         
               —
            
            
               a kérelmet hatályon kívül kell helyezni a visszafizetendő összeg kamatainak tekintetében, mert a visszafizetendő összeg már tartalmazza a kamatokat.